
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για συμπληρωματική παρακατάθεση αποζημίωσης από 
αναγκαστική απαλλοτρίωση ακινήτου στην Ακαδημία Πλάτω¬ 
νος, για λόγους αρχαιολογικούς. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμστομουμένου ακινήτου 
που βρίσκεται εντός του ρυμοτομικού σχεδίου Δήμου Αγίου Δη- 

. μητριού (Ν. Αττικής).. 2 

ΑΠΟΦΑΣΕΙΣ 

Χαρακτηρισμός ως διατηρητέων κτιρίων που βρίσκονται εντός του 
ρυμοτομικού σχεδίου Δήμου Πατρέων (Ν. Αχαΐας) και καθορι¬ 
σμός ειδικών όρων και περιορισμών δόμησης αυτών. 3 

Επιβολή τετράμετρης λωρίδας υποχώρησης των υπό ανέγερση νέων 
οικοδομών από το όριο της ιδιοκτησίας τους, μέσα στα όρια του 
οικισμού προ 23 στην Κοινότητα της Άνοιξης Αττικής. 4 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Φ 80/45264 1 (1) 

Ειδοποίηση για συμπληρωματική παρακατάθεση αποζημίωσης από 
αναγκαστική απαλλοτρίωση ακινήτου στην Ακαδημία Πλάτωνος, 
για λόγους αρχαιολογικούς. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/1985 «Κυβέρνηση και Κυβερνητικά 
Όργανα» ΦΕΚ 137/Α/26.7.85. 


2) Το αριθ. 941/15.10.77 (ΦΕΚ 320/Α/17.10.77) Προεδρικό 
Διάταγμα «περί Οργανισμού του Υπουργείου Πολιτισμού». 

3) Την αριθ. ΥΠΠΟ/ΓΝΟΣ/54280/20.12.90 απόφαση των 
Υπουργών Πολιτισμού και Αναπληρωτού Πολιτισμού (ΦΕΚ 824/Α/ 
28.12.1990) «Μεταβίβαση αρμοδιοτήτων Υπουργού και Αναπληρω¬ 
τού Υπουργού» και δικαιώματος υπογραφής «Με εντολή Υπουργού» ή 
«Με εντολή Αναπληρωτή Υπουργού» στον Γεν. Γραμματέα, στους Γεν. 
Διευθυντές και στους Προιόσταμένους των Δ/νσεων Τμημάτων και 
Γραφείων Κεντρικής Υπηρεσίας του ΥΠΠΟ. 

4) Τις διατάξεις των άρθρων 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων» πληροφορούμε όσους: 

α) Έχουν δικαιώματα κυριότητας ή άλλα εμπράγματα δικαιώματα 
στο ακίνητο που απαλλοτρίωθηκε δυνάμει της αριθ. Π. 2257/627/ 
7.4.86 κ.υ.α. (ΦΕΚ 296/Δ/14.4.86) γι αρχαιολογικούς σκοπούς 
στην Ακαδ. Πλάτωνος. 

β) Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν το ακίνητο που απαλλοτριώθηκε ότι η αποζη¬ 
μίωση που καθόρισε το Εφετείο Αθηνών με την απόφαση του αριθμ. 
5039/89 για το ακίνητο και για τα υπερκείμενα αυτού όπως αυτά φαί¬ 
νονται στο κτηματολογικό διάγραμμα που συνοδεύει την απόφαση 
απαλλοτρίωσης και το σχετικό κτηματολογικό πίνακα έχει κατατεθεί 
στο Ταμείο Παρακαταθηκών και Δανείων (Κεντρική Υπηρεσία) και έχει 
εκδοθεί γραμμάτιο συστάσεως παρακαταθήκης αριθ. 1248/30.9.91 
για (290.000) διακόσιες ενενήντα χιλιάδες δραχμές. 

γ) Η αποζημίωση αυτή είναι αποδοτέα στους δικαιούχους που θα 
αναγνωρισθούν σύμφωνα με το Νόμο. 

δ) Η παρούσα ανακοίνωση να δημοσιευθεί στην Εφημερίδα της Κυ- 
βερνήσεως. 

Αθήνα, 7 Οκτωβρίου 1991 

Με εντολή Υπουργού 

Η Προΐσταμένη 
ΙΦΙΓ. ΠΑΝΑΓΟΠΟΥΛΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου Δήμου Αγίου Δημη- 
ύ τρίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α 138), όπως τροποποιήθηκε με το από 19.6.1987 Π. 
Δ/γμα (Δ’ 592). 

3. Τις διατάξεις του Π. Δ/τος 510/1979 «Περί ρθυμίσεώς θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την Υ. 1503/1991 απόφαση του Πρωθυπουργού και Υπουργού 
Περιβάλλοντος, Χωροταξίας και Δημοσίων Έργων «Καθορισμός αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων Χρήστου Κατσιγιάννη» (Β' 702/4.9.1991). 

7. Την 4125/1991 πράξη συναίνεσης ενώπιον της Συμβολαιογρά¬ 
φου Καλλιθέας (Ν. Αττικής) Αικατερίνης Λαζαρίδη - Δαμιανάκη, της 
Νίκης Ζαχαριουδάκη - Ματθαίου, αποκλειστικής κυρίας του παρακάτω 
περιγραφομένου ακινήτου. 

8. Την 110/6.3.1991 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την 25118/19.4.1991 απόφαση του Υπουργού Περιβάλλνοτος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 


'Αρθρο 1. 

1. Εγκρίνεται η μεταφορά του συντελεστή δόμησης του ρυμοτομου¬ 
μένου με το από 23.9.1985 Π. Δ/γμα (Δ' 553), ακινήτου (βαρυνομέ- 
νου) που βρίσκεται εντός του ρυμοτομικού σχεδίου Δήμου Αγίου Δημη- 
τρίου (Ν. Αττικής) και ειδικότερα επί της οδού Δράμας, του οποίου την 
αποκλειστική κυριότητα έχει η παραπάνω συναινούσα στην μεταφορά 
συντελεστή δόμησης Νίκη Ζαχαριουδάκη - Ματθαίου, όπως το βαρυνό- 
μενο ακίνητο φαίνεται με κίτρινη σκιαγράφιση και με στοιχεία Α, Β, Γ, 
Δ, Α στο σχετικό πρωτότυπο διάγραμμα σε κλίμακα 1:1000 που θεω¬ 
ρήθηκε από τον Προϊστάμενο .της Διεύθυνσης Τοπογραφικών Εφαρμο¬ 
γών με την 68897/1991 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ρυμοτομουμένου ακινήτου: 127,90 τ.μ. 

β. Ποσοστό κάλυψης: 40%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά 1,2. 

δ. Δομήσιμες επιφάνειες που αντιστοιχούν σ’ αυτό: 127,90 
τ.μ. X 1,2 = 153,48 τ.μ. 

ε. Μεταφερόμενες δομήσιμες επιφάνειες: 153,48 τ.μ. (εκ τσ>ν 
οποίων 51,16 τ.μ. από ισόγειο και 102, 32 τ.μ. (εκ των οποίων 51,16 
τ.μ. από ισόγειο και 102,32 τ.μ. από ορόφους). 

'Αρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Νίκης Ζαχαριουδάκη - Ματθαίου για εμβαδόν 153,48 τ.μ. 
(εκ των οποίων 51,16 τ.μ. από ισόγειο και 102,3 τ.μ. από ορόφους). 

'Αρθρο 3. 

Η ισχύς του παρόντος αρχίζει από την δημοσίευσή του στην Εφημε¬ 
ρίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 30 Σεπτεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αριθ. 89950/5592 (3) 

Χαρακτηρισμός ως διατηρητέων κτιρίων που βρίσκονται εντός του ρυ¬ 
μοτομικού σχεδίου Δήμου Πατρίων (Ν. Αχαΐας) και καθορισμός ει¬ 
δικών όρων και περιορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την 85204/2589/27.12.1990 απόφαση «Μεταβίβαση αρμο¬ 
διοτήτων του Υπουργού Περιβάλλντος, Χωροταξίας και Δημοσίων Έρ¬ 
γων στο Γενικό Γραμματέα, στους Γενικούς Διευθυντές και στους Προϊ¬ 
σταμένους Δ/νσεων και τμημάτων του Υπουργείου Περιβάλλοντος, 
Χωροταξίας και Δημοσίων Έργων» (Β' 808). 

3. Την από 21.12.1990 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

4. Την παρέλευση προθεσμίας που ορίζεται από τις διατάξεις του άρ¬ 
θρου 4 παρ. 2 του Ν. 1577/1985 χωρίς να περιέλθουν στην αρμόδια 
υπηρεσία του Υπουργείου Περιβάλλοντος, Χωροταξίας και Δημοσίων 
Έργων τυχόν αντιρρήσεις των ενδιαφερομένων, αποφασίζουμε: 

1. Χαρακτηρίζονται ως διατηρητέα εννέα (9) κτίρια, που βρίσκονται 
εντός του ρυμοτομικού σχεδίου του Δήμου Πατρίων (Ν. Αχαΐας), όπως 
αυτά αναφέρονται αριθμημένα με αΰξοντα αριθμό στον παρακάτω πί¬ 
νακα και είναι σημειωμένα με μαύρη διαγράμμιση στο σχετικό πρωτό¬ 
τυπο διάγραμμα σε κλίμακα 1:5000, που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 89950/1991 
πράξη του και που αντίτυπό του σε φωτοσμίκρυνση δημοσιεύεται με την 
παρούσα απόφαση. 

ΚΑΤΑΛΟΓΟΣ ΔΙΑΤΗΡΗΤΕΩΝ ΚΤΙΡΙΩΝ 
(Διεύθυνση Κτιρίων Φερόμενος Ιδιοκτήτης) 

1. Τζούρτς 5, - 

2. Τζούρτς 6, Δημητρόπουλος Δημήτριος και Ευθύμιος Αλεξάν¬ 
δρου 

3. Τζούρτς 7, - 

4. Τζούρτς 9 και Καρόλου, Ίδρυμα Τριάντη 

5. Καρόλου 25, - 

6. Καρόλου 10, - 


7. Καρόλου 12 - 

8. Αγίου Ανδρέου 172 και Φράττη, Ν. Κοσμόπουλος 

9. Αγίου Ανδρέου 174 και Φράττη, Μιχ. Ζωγόπουλος. 

2. Στα χαρακτηριζόμενα διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
διακοαμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση των διατηρητέων κτι¬ 
ρίων, εφόσον δεν αλλοιώνεται ο γενικός αρχιτεκτονικός χαρακτήρας του 
κτιρίου και δεν θίγονται τα διατηρητέα στοιχεία του. 

4. α) Αιτήσεις για ανέγερση νέων κτιρίων στα οικόπεδα ή προσθήκες 
στα διατηρητέα κτίρια, αποστέλλονται από την Πολεοδομική Υπηρεσία 
στην αρμόδια Δ/νοη του Υπουργείου Περιβάλλοντος, Χωροταξίας και 
Δημοσίων Έργων με γνώμη της ΕΠΑΕ, για ειδικές ρυθμίσεις σύμφωνα 
με την παρ. 2 του άρθρου 4 του Ν. 1577/85 «ΓΟΚ», εφόσον δεν παρα¬ 
βλάπτεται το διατηρητέο κτίριο και ο χώρος που το περιβάλλει. 

β) Επιτρέπονται κατ’ εξαίρεση από το προηγούμενο εδάφιο προσθή¬ 
κες περιορισμένων διαστάσεων, εφόσον κριθούν απαραίτητες για τη λει¬ 
τουργική εξυπηρέτηση του κτιρίου μετά από έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

5. α) Δεν επιτρέπεται η τοποθέτηση φωτεινών ή διαφημίσεων στα 
διατηρητέα κτίρια. Επιτρέπονται μόνο οι επιγραφές περιορισμένων δια¬ 
στάσεων που πληροφορούν για τη χρήση των κτιρίων. 

β) Επιτρέπεται κατ’ εξαίρεση η τοποθέτηση φωτεινών επιγραφών στο 
ισόγειο καταστημάτων, που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων πρέπει να έχουν χρώμα λευκό ή κίτρινο, σταθερό 
και συνεχές και αποτελούνται από μεμονωμένα στοιχεία, γράμματα, 
αριθμούς έστω και αν τοποθετούνται μέσα στις προσθήκες. 

6. Για οποιαδήποτε εργασία στο εξωτερικό και εσωτερικό των διατη¬ 
ρητέων κτιρίων και στον χώρο που τα περιβάλλει καθώς και για τη το¬ 
ποθέτηση επιγραφών απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

7. Η ισχύς της παρούσης απόφασης αρχίζει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Σεπτεμβρίου 1991 

Με εντολή Υπουργού 
Ο Γενικός Διευθυντής 
ΚΩΝΣΤΑΝΤΙΝΟΣ ΠΑΥΛΟΠΟΥΛΟΣ 

ΕΦΗΜΕΡΕΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 19079/Π-711/91 (4) 

Επιβολή τετράμετρης λωρίδας υποχώρησης των υπό ανέγερση νέων οι¬ 
κοδομών από το όριο της ιδιοκτησίας τους, μέσα στα όρια του οικι¬ 
σμού προ 23 στην Κοινότητα της Άνοιξης Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τον Ν. 1599/86 περί σχέσεων Κράτους - Πολίτη κ.λ.π. 

2. Τις διατάξεις του από 17.7.1923 Ν. Δ/τος, όπως μεταγενέστερα 
τροποποιήθηκαν και συμπληρώθηκαν. 

3. Τις διατάξεις του με αριθμό 183/1986 Π. Δ/τος (Φ.Ε.Κ. 70Α) 
και ειδικώτερα το άρθρο 1 παρ. γ. 

4. Τις διατάξεις του Ν. 3200/55 «περί διοικητικής αποκεντρώ- 
σεως».όπως τροποποιήθηκε και συμπληρώθηκε μεταγενέστερα. 

5. Το από 2.3.81 Π. Δ/γμα (Φ.Ε.Κ. 138 Δ/81) και ειδικώτερα το 
άρθρο 8 ποφ. 6. 

6. Την με αριθμό 35246/3338/4.11.76 απόφαση του Αναπλη¬ 
ρωτή Νομάρχη (ΦΕΚ 370 Δ/9.11.76) περί καθορισμού ορίων του οι¬ 
κισμού Παλαιού Μπογιατίου της Κοινότητας Ανοίξεως Αττικής νομί- 


μως προΰφισταμένου του έτους 1923. 

8. Την υπ αριθμό 2796/241/29.1.77 απόφαση του Αναπληρωτή 
Νομάρχη (Φ.Ε.Κ. 24 Δ/5.2.77) περί καθορισμού των ορίων του οικι¬ 
σμού Αγ. Αγγέλων (Φασίδερι) Κοινότητας Ανοίξεως, νομίμως προϋφι- 
σταμένου του έτους 1923. 

9. Την υπ’ αριθμό 42/91 απόφαση του Κοινοτικού Συμβουλίου 
Ανοίξεως. 

10. Την από 12.9.1991 γνωμοδότηση τουΣυμβουλίου ΠΕ.- 
ΧΩ.Δ.Ε. (συνεδρία 29η πράξη 25η), αποφασίζουμε: 

Οι ύπό ανέγερση νέες οικοδομές ανεξάρτητα από το εμβαδόν της 
ιδιοκτησίας να τοποθετούνται τέσσερα (4,0) μέτρα τουλάχιστον από το 
όριο της ιδιοκτησίας που έχει πρόσωπο σε κοινόχρηστο χώρο. 

Η παρούσα απόφαση έχει ισχύ από την δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 30 Σεπτεμβρίου 1991 

Ο Νομάρχης 
Ε. ΧΑΡΑΛΑΜΠΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



